เรื่องร้องเรียน: ฝ่ายเทศกิจ เขตภาษีเจริญ เก็บค่าปรับรายคัน รายครั้ง ดูไหมครับ ผมสัญจรผ่านวันไหน ก็พบยังมีการจอดรถจักยานยนต์บนทางเท้า ทั้งปากซอยบางแวก 35 และปากซอยบางแวก 28 จริงๆ แล้วตลอดถนนบางแวกทั้งสองฝั่ง ฝ่ายเทศกิจลองขับรถลาดตระเวนดูทุกวันสิครับ เอาแค่ในเวลาราชการก็ได้ จะเห็นว่ามีการนำรถขึ้นไปจอดบนทางเท้าจำนวนมากตลอดทั้งสองฝั่งถนน อย่างในภาพ เป็นวันที่ 23 มี.ค. 66 เวลา 17.49 น. ที่ทางเท้าหน้าปากซอยบางแวก 35 ครับ
การดำเนินการของเจ้าหน้าที่: กรณีกวดขันการจอดหรือขับขี่รถบนทางเท้าขอเรียนชี้แจงในส่วนที่เกี่ยวข้อง ดังนี้ 1. เจ้าหน้าที่เทศกิจออกตรวจตรากวดขันรถจอดหรือขับขี่บนทางเท้าทั่วพื้นที่โดยเฉพาะจุดที่มีการร้องเรียนบ่อยๆหรือซ้ำๆ  2. มีการรณรงค์ประชาสัมพันธ์กวดขันรถจอดหรือขับขี่บนทางเท้าอย่างต่อเนื่อง 3. ถ้าพบการกระทำความผิดจะนำรถของกลางมาเก็บไว้ที่สำนักงานเขตเพื่อรอการเปรียบเทียบปรับและบันทึกผลการกระทำความผิด ถ้าพบว่าฝ่าฝืนอีกจะลงโทษในอัตราสูงต่อไป 4. ถ้าเจ้าของรถไม่ดำเนินการมาพบเจ้าหน้าที่เพื่อเปรียบเทียบปรับ ทางเจ้าหน้าที่จะมีหนังสือแจ้งผู้ครอบครองรถมาให้ถ้อยคำหรือข้อเท็จจริงเพื่อดำเนินการตามกฎหมายต่อไป  ทั้งนี้ ขอขอบคุณมากที่ได้แจ้ง/แนวทางการแก้ไขหรือข้อคิดเห็นที่เป็นประโยชน์ต่อทางราชการต่อไป
ความเห็นของผู้แจ้ง: น
พื้นที่: แขวงบางแวก เขตภาษีเจริญ กรุงเทพมหานคร